
REPUBLIKA HRVATSKA
   ZADARSKA ŽUPANIJA

           Ivana Pavla II, 46
          23233 PRIVLAKA
[bookmark: _Hlk234231375]KLASA: 372-01/26-01/03
URBROJ: 2198-28-02-26-2
Privlaka, 6. srpnja 2026. godine

Na temelju čl. 6. Zakona o zakupu i kupoprodaji poslovnoga prostora (NN broj 125/11 i 64/15, 112/18, 123/24), čl 3. Odluke o davanju u zakup poslovnih prostora u vlasništvu Općine Privlaka („Službeni glasnik Zadarske županije“ broj 19/18) i Odluke Načelnika o o davanju u zakup nekretnine od 3. srpnja 2026. godine, a u svezi s člankom 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Načelnik Općine Privlaka raspisuje


 
 
 JAVNI NATJEČAJ ZA DAVANJE U ZAKUP  POSLOVNOG PROSTORA OPĆINE PRIVLAKA  
 

1. [bookmark: _Hlk234231409]Javni natječaj za davanje u zakup poslovnog prostora raspisuje se za poslovni prostor površine 40 m² na adresi Put Jamurina 13,  na k.č. 2701, upisanoj u zk ul 7803,  k.o.Privlaka.
2. Poslovni prostor iz toč.1. daje se u zakup za obavljanje djelatnosti : poslovnog uredovanja.
3. Poslovni prostor  iz toč.1. ovog natječaja daje se u zakup na određeno vrijeme u trajanju od jedne godine. 
4. Poslovni prostor iz toč. 1. ovog natječaja daje se pod uvjetom da se u njemu poslovna djelatnost obavlja bez prekida tijekom cijele kalendarske godine.
5. Pravo prednosti pri izboru najpovoljnijeg ponuditelja ostvaruju osobe iz čl.132.  Zakon o hrvatskim braniteljima iz Domovinskog rata i članovima njihovih obitelji  („Narodne Novine“ broj  121/17, 98/19, 84/21, 156/23) pod uvjetom da ispunjavaju druge uvjete iz natječaja i prihvate najviši iznos ponuđene zakupnine.
6. Početni iznos mjesečne zakupnine za poslovni prostor iz toč.1. iznosi 376,62 eura.  Zakupnina se plaća mjesečno unaprijed i to najkasnije do desetog dana u mjesecu, a u slučaju zakašnjenja zakupodavac ima pravo obračunati zakonsku zateznu kamatu. Zakupnik je dužan, osim zakupnine i pripadajućih poreza  plaćati komunalnu naknadu i druge naknade koje se plaćaju uz zakupninu, te snositi režijske troškove  i to o njihovu dospijeću.  Naknada za navedene troškove nije uračunata u zakupninu. 
7. Jamčevina se određuje u iznosu od 451,94 eura a što predstavlja  10% od sveukupne vrijednosti zakupa poslovnog prostora na period od jedne godine a koju je potrebno uplatiti u korist Proračuna Općine Privlaka na žiro račun broj: HR5423900011857400004 kod Hrvatske poštanske banke d.d., model HR 68, poziv na broj 7242-OIB ponuditelja. 
Ponuditeljima kojima su položili jamčevinu, a čije ponude nisu prihvaćene, vratit će se jamčevina u roku od 5 dana od donošenja Odluke o izboru najpovoljnijeg ponuditelja. Ako ponuditelj čiju je ponudu Povjerenstvo zapisnički utvrdilo kao najpovoljniju, odustane od svoje ponude na samom natječaju ili kasnije, a prije sklapanja ugovora o zakupu, nema pravo na povrat uplaćene jamčevine, a nekretnina će se ponovno izložiti javnom natječaju. 
8. Pravo sudjelovanja na natječaju imaju fizičke osobe državljani Republike Hrvatske i pravne osobe sa sjedištem u Republici Hrvatskoj.
9. Pisana ponuda za sudjelovanje u natječaju mora sadržavati:
· osnovne podatke o pravnoj ili fizičkoj osobi koja se natječe (ime i prezime, odnosno tvrtku ili naziv, mjesto i adresu prebivališta, odnosno sjedišta)
·     rješenje o upisu u sudski registar za pravnu osobu
· potvrda Općine Privlaka o podmirenim svim zakonskim davanjima prema Općini Privlaka
· dokaz o uplaćenoj jamčevini
· naznaku poslovnog prostora za koji se daje ponuda na natječaj
· naziv djelatnosti koja će se obavljati u poslovnom prostoru
· ponuđeni iznos zakupnine po m2 mjesečno
· dokaz o pravu prednosti ako ono postoji.
10. Prijave - Pisane ponude za sudjelovanje na natječaju predaju se poštom preporučeno na adresu Općina Privlaka, Povjerenstvo za provedbu javnog natječaja, Ivana Pavla II 46, 23233 Privlaka ili osobno u pisarnicu Općine Privlaka s naznakom „Za javni natječaj za davanje u zakup poslovnog prostora“ u roku od 15 dana od dana objave natječaja u Zadarskom listu. 
Nakon što isti bude objavljen, o mjestu, danu i satu javnog otvaranja ponuda ponuditelji će biti obaviješteni putem mrežne stranice Općine Privlaka www.privlaka.hr.
11. Poslovni prostor daje se u zakup u stanju u kojem je viđen. Sa stanjem poslovnog prostora natjecatelji se mogu upoznati u dogovorenom terminu.  
12. Podnošenjem valjane i potpune prijave smatrat će se da ponuditelj prihvaća početnu ponuđenu mjesečnu zakupninu, kao i ostale uvjete natječaja te da je upoznat sa stanjem poslovnog prostora koji se daje u zakup. 
Smatrat će se da je ponuditelj  podnošenjem prijave koja sadrži njegove osobne podatke  na  ovaj natječaj dao privolu za njihovo prikupljanje, obradu i korištenje istih, a u svrhu u koju su prikupljeni.
13. Nakon donošenja Odluke o izboru najpovoljnijeg ponuditelja, najpovoljniji ponuditelj je u obvezi potpisati ugovor u roku od 8 dana od dana primitka pisanog ili usmenog poziva za potpisivanje istog. Troškove sklapanja ugovora o zakupu (solemnizacije) snosi zakupnik.  
14. Ugovor o zakupu prestaje na način propisan Ugovorom o zakupu te odredbama  Odluke o davanju u zakup poslovnih prostora Općine Privlaka o prestanku zakupa.

NAČELNIK OPĆINE PRIVLAKA
Gašpar Begonja, dipl.ing.

